Ubworozi bw'inkwavu

thumb
Urukwavu ni itungo rigufi ryororoka cyane kandi vuba, ntirucuranwa n’abantu ibiryo kuko rushobora gutungwa n’ibyatsi, byaba bibisi cyangwa byumye. Ubworozi bw’inkwavu bya kijyambere bworoshye kubukora ndetse buba bwiza cyane kubafite amikoro make n’intege nke.Ubworozi bw’inkwavu bufite agaciro mu mibereho y’abanyarwanda kuko butanga umusaruro uhagije mu gihe gito kandi muburyo bworoshye:

 tibutwara amafaranga menshi kandi imirimo yabwo ntivunanye
 Inyama z’urukwavu zikungahaye ku ntungamubiri
 nkwavu zitanga ifumbire nziza kandi nyinshi
 Inkwavu ntizororerwa ahantu hanini 

Ubworozi bw’inkwavu bugoboka vuba ababwitabira kuko bubyara amafaranga vuba kandi n’isoko rikaba riboneka.

 Amoko y’inkwavu aboneka mu Rwanda       
Mu Rwanda hari amoko atandukanye yínkwavu,itandukaniro rigaragarira ku mabara,ku musaruro no ku biro urunkwavu rupima. Inkwavu zigaragara mu Rwanda ni izi zikurikira:

 Newo Zelande 

 Ni urukwavu rufite ubwoya bwera kumubiri hose
 Urwo rukwavu iyo rukuze rupima hagati y’ibiro 4 na 4,5.
 Rurororoka,rubyara hagati y’abana 6-7 rugacutsa 6
 Rugira amaso yiganjemo ibara ritukura

 Kaliforuniya 

 Urukwavu rw’umweru rugira amabara y’umukara ku matwi, ku maguru, ku murizo no ku munwa
 Rubyara abana bazima hagati ya 7-8 rugacutsa 7
 Urukwavu rw’ubu bwoko rukuze rushobora gupima ibiro 3,6

 Inyarwanda 
Ubwoko nyarwanda bugira amabara atandukanye ntibukunze kurenza ibiro 3 ariko bushoboye kurwanya irwara.

 REBA 
Ikiciro:Urukwavu
Ikiciro:Ubworozi
Ikiciro:Ubworozi bw'umwuga